               IL-KUMMISSJONI EWROPEA
            Brussell, 2.2.2017
            COM(2017) 51 final
            2017/0016(NLE)
            Proposta għal
            DEĊIŻJONI TAL-KUNSILL
            dwar il-konklużjoni tal-ftehim biex jiġi emendat il-Protokoll ta’ Montreal dwar sustanzi li jnaqqsu s-saff tal-ożonu adottat f’Kigali

               MEMORANDUM TA’ SPJEGAZZJONI

               1.KUNTEST TAL-PROPOSTA

               •Ir-raġunijiet għall-proposta u l-għanijiet tagħha

                  Il-proposta hija għal Deċiżjoni tal-Kunsill, li għandha tiġi adottata skont l-Artikolu 218(6) tat-Trattat dwar il-Funzjonament tal-Unjoni Ewropea (TFUE), dwar il-konklużjoni, f’isem l-Unjoni Ewropea, tal-Emenda ta’ Kigali għall-Protokoll ta’ Montreal dwar sustanzi li jnaqqsu s-saff tal-ożonu. L-Unjoni Ewropea kienet approvat il-Konvenzjoni ta’ Vjenna għall-ħarsien tas-saff tal-ożonu, il-Protokoll ta’ Montreal u l-erba’ emendi preċedenti għall-Protokoll
                     1
                  .

                  Fit-28 Laqgħa tal-Partijiet għall-Protokoll ta’ Montreal, li saret f’Kigali, ir-Rwanda, mill-10 sal-15 ta’ Ottubru 2016, it-test ta’ emenda ġie adottat, li jżid tnaqqis gradwali tal-konsum u tal-produzzjoni tal-idrofluworokarburi (HFCs) għall-miżuri ta’ kontroll tal-Protokoll ta’ Montreal fid-dawl tat-tnaqqis tal-kontribuzzjoni ta’ dawn is-sustanzi għat-tibdil fil-klima. Għalkemm ma jnaqqsux is-saff tal-ożonu, dawn il-gassijiet serra ġew introdotti primarjament biex jissostitwixxu s-sustanzi li jnaqqsu s-saff tal-ożonu li qed jiġu eliminati b’mod gradwali skont il-Protokoll ta’ Montreal.

                  L-Emenda ta’ Kigali għandha tidħol fis-seħħ fl-1 ta’ Jannar 2019, sakemm mill-inqas 20 parti jkunu ddepożitaw l-istrumenti ta’ ratifika tagħhom. Madankollu, biex jiġi enfasizzat l-impenn tal-Unjoni Ewropea għall-emenda u biex il-pajjiżi li qed jiżviluppaw jiġu mħeġġa jieħdu azzjoni bikrija, għandha tiġi prevista approvazzjoni bikrija, fid-dawl ukoll tal-intenzjoni ta’ partijiet prinċipali oħrajn li jiġu ratifikati kmieni kemm jista’ jkun.

               •Il-konsistenza ma’ dispożizzjonijiet eżistenti ta’ politika fil-qasam ta’ politika

               Bl-adozzjoni tar-Regolament (UE) Nru 517/2014 dwar gassijiet fluworurati b’effett ta’ serra fl-2014, l-Unjoni Ewropea antiċipat fil-livell domestiku t-tnaqqis gradwali tal-HFCs li issa ġew miftiehma skont il-Protokoll ta’ Montreal. L-implimentazzjoni tat-tnaqqis gradwali tal-UE bdiet fl-2015 b’pass ta’ ffriżar u tal-ewwel tnaqqis fl-2016. Il-mekkaniżmi ta’ infurzar stabbiliti jiżguraw il-konformità tal-Unjoni Ewropea mal-obbligi skont il-Protokoll ta’ Montreal sal-2030 meta l-aħħar pass ta’ tnaqqis skont ir-Regolament attwali japplika. L-iskeda ta’ tnaqqis ta’ wara l-2030 għandha tiġi determinata abbażi ta’ rieżami li jibda fl-2022, skont l-Artikolu 21(2) tar-Regolament (UE) Nru 517/2014.

               •Il-konsistenza ma’ politiki oħra tal-Unjoni

                  Il-qafas ta’ politika għall-klima u l-enerġija tal-UE għall-2030 jistabbilixxi mira ambizzjuża mifruxa mal-ekonomija kollha biex l-emissjonijiet ta’ gassijiet serra jitnaqqsu b’mill-anqas 40 % sal-2030 fit-territorju tagħha, kif ukoll miri dwar l-enerġija rinnovabbli u l-effiċjenza enerġetika. L-implimentazzjoni tal-qafas ta’ politika għall-klima u l-enerġija għall-2030 hija prijorità b’effett tal-Ftehim ta’ Pariġi. Peress li huwa rikonoxxut li kwalunkwe teknoloġija użata biex tissostitwixxi l-HFC fit-twettiq tal-għanijiet tal-Emenda ta’ Kigali hija mill-inqas effiċjenti fl-użu tal-enerġija daqs it-teknoloġija sostitwita, it-tnaqqis gradwali tal-HFC previst huwa konsistenti mal-politika dwar l-enerġija. Barra minn hekk, huwa mistenni li t-tfassil mill-ġdid tas-sistemi ta’ refriġerazzjoni u tal-arja kundizzjonata indott mis-sostituzzjoni meħtieġa tar-refriġeranti għandu jwassal għal titjib sinifikanti tal-effiċjenza enerġetika, u b’hekk jingħata kontribut pożittiv biex jintlaħqu l-miri.

               2.BAŻI ĠURIDIKA, SUSSIDJARJETÀ U PROPORZJONALITÀ

                  Il-proposta qed issir skont l-Artikolu 192(1) flimkien mal-Artikolu 218(6) tat-TFUE. L-Artikolu 218 tat-TFUE jistabbilixxi l-proċedura għan-negozjar u l-konklużjoni ta’ ftehimiet bejn l-Unjoni Ewropea u pajjiżi terzi jew organizzazzjonijiet internazzjonali. B’mod partikolari, il-paragrafu 6 tiegħu jipprovdi li l-Kunsill, fuq proposta mill-Kummissjoni bħala negozjatur, jadotta deċiżjoni li tawtorizza l-konklużjoni ta’ ftehim f’isem l-Unjoni Ewropea.

                  Skont l-Artikoli 191 u 192(1) tat-TFUE, l-Unjoni Ewropea għandha tikkontribwixxi biex, inter alia, jinkisbu l-għanijiet li ġejjin: il-preservazzjoni, il-protezzjoni u t-titjib tal-kwalità tal-ambjent; il-promozzjoni ta’ miżuri fil-livell internazzjonali sabiex jitrattaw problemi ambjentali reġjonali jew globali, u b’mod partikolari li jiġġieldu t-tibdil fil-klima.

                  It-tnaqqis gradwali previst tal-HFCs huwa implimentat permezz tar-Regolament (UE) Nru 517/2014 li se jkollu jiġu rivedut aktar ’il quddiem sabiex tiġi żgurata l-konformità mal-Emenda ta’ Kigali lil hinn mill-2030. Dan jista’ jinkiseb biss permezz ta’ leġiżlazzjoni tal-Unjoni. Sal-2030, l-aħħar sena li għaliha r-Regolament jiddetermina l-pass ta’ tnaqqis, l-iskeda tat-tnaqqis gradwali hija iktar stretta mill-miżuri ta’ kontroll futuri skont il-Protokoll ta’ Montreal. Twettqet valutazzjoni tal-impatt sħiħa. F’dan l-istadju, ma huwa previst ebda tibdil fir-Regolament li jistgħu jaffettwa lill-kumpaniji.

               2017/0016 (NLE)

               Proposta għal

               DEĊIŻJONI TAL-KUNSILL

               dwar il-konklużjoni tal-ftehim biex jiġi emendat il-Protokoll ta’ Montreal dwar sustanzi li jnaqqsu s-saff tal-ożonu adottat f’Kigali

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropew, u b’mod partikolari l-Artikolu 192(1) flimkien mal-Artikolu 218(6)(a), tiegħu,

               Wara li kkunsidra l-proposta mill-Kummissjoni Ewropea,

               Wara li kkunsidra l-kunsens tal-Parlament Ewropew,

               Billi:

               (1)Fit-28 Laqgħa tal-Partijiet għall-Protokoll ta’ Montreal dwar sustanzi li jnaqqsu s-saff tal-ożonu
                  2
                (“il-Protokoll ta’ Montreal), li saret f’Kigali, ir-Rwanda, mill-10 sal-15 ta’ Ottubru 2016, it-test ta’ emenda għal dak il-Protokoll (“l-Emenda ta’ Kigali”) ġie adottat, li jżid tnaqqis gradwali tal-konsum u tal-produzzjoni tal-idrofluworokarburi għall-miżuri ta’ kontroll tal-Protokoll ta’ Montreal.

               (2)It-tnaqqis gradwali tal-konsum u tal-produzzjoni tal-idrofluworokarburi huwa meħtieġ biex jitnaqqas il-kontribut ta’ dawk is-sustanzi għat-tibdil fil-klima u biex jipprevjeni l-introduzzjoni illimitata tagħhom, b’mod partikolari fil-pajjiżi fil-fażi tal-iżvilupp.

               (3)L-emenda ta’ Kigali hija kontribut meħtieġ għall-implimentazzjoni tal-Ftehim ta’ Pariġi f’dak li jirrigwarda l-objettiv tiegħu biex iż-żieda tat-temperatura globali tinżamm sew taħt iż-2 °C ’il fuq mil-livelli preindustrijali u biex jitkomplew l-isforzi biex tiġi limitata aktar iż-żieda tat-temperatura għal 1,5 °C ’il fuq mil-livelli preindustrijali.

               (4)L-Emenda ta’ Kigali għandha tiġi approvata f’isem l-Unjoni,

               ADOTTA DIN ID-DEĊIŻJONI:

               Artikolu 1

               L-emenda għall-Protokoll ta’ Montreal dwar sustanzi li jnaqqsu s-saff tal-ożonu, adottata f’Kigali fil-15 ta’ Ottubru 2016, hija b’dan approvata f’isem l-Unjoni.

               It-test tal-emenda huwa mehmuż ma’ din id-Deċiżjoni.

               Artikolu 2

               Il-President tal-Kunsill għandu jinnomina l-persuna jew il-persuni bis-setgħa li jiddepożitaw, f’isem l-Unjoni, l-istrument ta’ approvazzjoni mas-Segretarju Ġenerali tan-Nazzjonijiet Uniti kif stipulat fl-Artikoli 13(1) u 20 tal-Konvenzjoni ta’ Vjenna għall-ħarsien tas-saff tal-ożonu
                  3
                sabiex jesprimi l-kunsens tal-Unjoni li għandu jiġi marbut bil-ftehim.

               Artikolu 3

               Din id-Deċiżjoni għandha tidħol fis-seħħ fid-data wara dik tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  91/690/KEE: Id-Deċiżjoni tal-Kunsill tat-12 ta’ Diċembru 1991 li tikkonċerna l-konklużjoni tal-emenda għall-Protokoll ta’ Montreal dwar sustanzi li jnaqqsu s-saff tal-ożonu kif adottat f’Ġunju 1990 f’Londra mill-Partijiet għall-Protokoll, ĠU L 377, 31.12.1991, p. 28;94/68/KE: Id-Deċiżjoni tal-Kunsill tat-2 ta’ Diċembru 1993 dwar il-konklużjoni tal-emenda għall-Protokoll ta’ Montreal dwar sustanzi li jnaqqsu s-saff tal-ożonu, ĠU L 33, 7.2.1994, p. 1;2000/646/KE: Id-Deċiżjoni tal-Kunsill tas-17 ta’ Ottubru 2000 dwar il-konklużjoni tal-emenda għall-Protokoll ta’ Montreal dwar sustanzi li jnaqqsu s-saff tal-ożonu, ĠU L 272, 25.10.2000, p. 26;2002/215/KE: Id-Deċiżjoni tal-Kunsill tal-4 ta’ Marzu 2002 dwar il-konklużjoni tar-Raba’ Emenda għall-Protokoll ta’ Montreal dwar sustanzi li jnaqqsu s-saff tal-ożonu, ĠU L 72, 14.3.2002, p. 18.

                     (2)
                  ĠU L 297, 31.10.1988, p. 21.

                     (3)
                  ĠU L 297, 31.10.1988, p. 8

    ---documentbreak---

               IL-KUMMISSJONI EWROPEA
            Brussell, 2.2.2017
            COM(2017) 51 final
            ANNESS
            tad-
            Deċiżjoni tal-Kunsill
            dwar il-konklużjoni tal-ftehim biex jiġi emendat il-Protokoll ta’ Montreal dwar sustanzi li jnaqqsu s-saff tal-ożonu adottat f’Kigali

               Deċiżjoni XXVIII/1: Emenda Ulterjuri għall-Protokoll ta’ Montreal

               K1610214K1610214141116141116Sabiex tiġi adottata, skont il-proċedura stabbilita fil-paragrafu 4 tal-Artikolu 9 tal-Konvenzjoni ta’ Vjenna għall-Ħarsien tas-Saff tal-Ożonu, l-Emenda għall-Protokoll ta’ Montreal stabbilita fl-Anness I tar-rapport tat-Tmienja u Għoxrin Laqgħa tal-Partijiet;

               Emenda għall-protokoll ta’ Montreal dwar Sustanzi li Jnaqqsu s-Saff tal-Ożonu

               Artikolu I: Emenda

               Artikolu 1, paragrafu 4

               Fil-paragrafu 4 tal-Artikolu 1 tal-Protokoll, il-kliem:

               “l-Anness C jew l-Anness E” għandhom jiġu sostitwiti bil-kliem:

               “l-Anness C, l-Anness E jew l-Anness F”

               Artikolu 2, paragrafu 5

               Fil-paragrafu 5 tal-Artikolu 2 tal-Protokoll, il-kliem:

               “u l-Artikolu 2H” għandhom jiġu sostitwiti bil-kliem:

               “l-Artikolu 2H u 2J”

               Artikolu 2, paragrafi 8(a), 9(a) u 11

               Fil-paragrafi 8(a) u 11 tal-Artikolu 2 tal-Protokoll, il-kliem:

               “l-Artikoli 2A sa 2I” għandhom jiġu sostitwiti bil-kliem:

               “l-Artikoli 2A sa 2J”

               Il-kliem li ġejjin għandhom jiddaħħlu fl-aħħar tas-subparagrafu (a) tal-paragrafu 8 tal-Artikolu 2 tal-Protokoll:

               “Kwalunkwe ftehim bħal dan jista’ jiġi estiż biex jinkludi l-obbligi dwar il-konsum jew il-produzzjoni skont l-Artikolu 2J sakemm il-livell ikkalkolat ikkombinat totali tal-konsum jew tal-produzzjoni tal-Partijiet ikkonċernati ma jaqbiżx il-livell meħtieġ skont l-Artikolu 2J.”

               Fis-subparagrafu (a)(i) tal-paragrafu 9 tal-Artikolu 2 tal-Protokoll, wara t-tieni użu tal-kliem:

               “jenħtieġ li jkunu;”

               għandhom jiġu mħassra:

               “kif ukoll”

               Fis-subparagrafu (a)(ii) tal-paragrafu 9 tal-Artikolu 2 tal-Protokoll għandu jiġi nnumerat mill-ġdid bħala s-subparagrafu (a)(iii).

               Li ġej għandu jiddaħħal bħala s-subparagrafu (a)(ii) wara s-subparagrafu (a)(i) tal-paragrafu 9 tal-Artikolu 2 tal-Protokoll:

               “Għandhom isiru aġġustamenti għall-potenzjali ta’ tisħin globali speċifikati fil-Grupp I tal-Anness A, tal-Anness C u tal-Anness F, u f’dak il-każ, x’aġġustamenti għandhom ikunu; “kif ukoll”

               Artikolu 2J

               L-Artikolu li ġej għandu jiddaħħal wara l-Artikolu 2I tal-Protokoll:

               “Artikolu 2J: Idrofluworokarburi

               1.Kull Parti għandha tiżgura li għall-perjodu ta’ tnax-il xahar li jibda fl-1 ta’ Jannar 2019, u f’kull perjodu ta’ tnax-il xahar sussegwenti, il-livell ikkalkolat tal-konsum tagħha tas-sustanzi kkontrollati fl-Anness F, espress f’ekwivalenti ta’ CO2, ma jaqbiżx il-perċentwal, stabbilit għall-medda ta’ snin rispettiva speċifikata fis-subparagrafi (a) sa (e) hawn taħt, tal-medja annwali tal-livelli kkalkolati tal-konsum tagħha tas-sustanzi kkontrollati tal-Anness F għas-snin 2011, 2012 u 2013, flimkien ma’ ħmistax fil-mija tal-livell ikkalkolat
                  tal-konsum tagħha tas-sustanzi kkontrollati tal-Grupp I tal-Anness C kif stabbilit fil-paragrafu 1 tal-Artikolu 2F, espress f’ekwivalenti ta’ CO2:

               (a)mill-2019 sal-2023: 90 fil-mija

               (b)mill-2024 sal-2028: 60 fil-mija

               (c)mill-2029 sal-2033: 30 fil-mija

               (d)mill-2034 sal-2035: 20 fil-mija

               (e)mill-2036 ’il quddiem: 15 fil-mija

               2.Minkejja l-paragrafu 1 ta’ dan l-Artikolu, il-Partijiet jistgħu jiddeċiedu li Parti għandha tiżgura li, għall-perjodu ta’ tnax-il xahar li jibda fl-1 ta’ Jannar 2020, u f’kull perjodu ta’ tnax-il xahar sussegwenti, il-livell ikkalkolat tal-konsum tagħha tas-sustanzi kkontrollati fl-Anness F, espress f’ekwivalenti ta' CO2, ma jaqbiżx il-perċentwal, stabbilit għall-medda ta’ snin rispettiva speċifikata fis-subparagrafi (a) sa (e) hawn taħt, tal-medja annwali tal-livelli kkalkolati tal-konsum tagħha tas-sustanzi kkontrollati tal-Anness F għas-snin 2011, 2012 u 2013, flimkien ma’ ħamsa u għoxrin fil-mija tal-livell ikkalkolat tal-konsum tagħha tas-sustanzi kkontrollati tal-Grupp I tal-Anness C kif stabbilit fil-paragrafu 1 tal-Artikolu 2F, espress f’ekwivalenti ta' CO2:

               (a)mill-2020 sal-2024: 95 fil-mija

               (b)mill-2025 sal-2028: 65 fil-mija

               (c)mill-2029 sal-2033: 30 fil-mija

               (d)mill-2034 sal-2035: 20 fil-mija

               (e)mill-2036 ’il quddiem: 15 fil-mija

               3.Kull Parti li tipproduċi s-sustanzi kkontrollati fl-Anness F għandha tiżgura li għall-perjodu ta’ tnax-il xahar li jibda fl-1 ta’ Jannar 2019, u f’kull perjodu ta’ tnax-il xahar sussegwenti, il-livell ikkalkolat tal-produzzjoni tagħha tas-sustanzi kkontrollati fl-Anness F, espress f’ekwivalenti ta' CO2, ma jaqbiżx il-perċentwal, stabbilit għall-medda ta’ snin rispettiva speċifikata fis-subparagrafi (a) sa (e) hawn taħt, tal-medja annwali tal-livelli kkalkolati tal-produzzjoni tagħha tas-sustanzi kkontrollati tal-Anness F għas-snin 2011, 2012 u 2013, flimkien ma’ ħmistax fil-mija tal-livell ikkalkolat tal-produzzjoni tagħha tas-sustanzi kkontrollati tal-Grupp I tal-Anness C kif stabbilit fil-paragrafu 2 tal-Artikolu 2F, espress f’ekwivalenti ta' CO2:

               (a)mill-2019 sal-2023: 90 fil-mija

               (b)mill-2024 sal-2028: 60 fil-mija

               (c)mill-2029 sal-2033: 30 fil-mija

               (d)mill-2034 sal-2035: 20 fil-mija

               (e)mill-2036 ’il quddiem: 15 fil-mija

               4.Minkejja l-paragrafu 3 ta’ dan l-Artikolu, il-Partijiet jistgħu jiddeċiedu li Parti li tipproduċi s-sustanzi kkontrollati fl-Anness F għandha tiżgura li għall-perjodu ta’ tnax-il xahar li jibda fl-1 ta’ Jannar 2020, u f’kull perjodu ta’ tnax-il xahar sussegwenti, il-livell ikkalkolat tal-konsum tagħha tas-sustanzi kkontrollati fl-Anness F, espress f’ekwivalenti ta' CO2 ma jaqbiżx il-perċentwal, stabbilit għall-medda ta’ snin rispettiva speċifikata fis-subparagrafi (a) sa (e) hawn taħt, tal-medja annwali tal-livelli kkalkolati tal-produzzjoni tagħha tas-sustanzi kkontrollati tal-Anness F għas-snin 2011, 2012 u 2013, flimkien ma’ ħamsa u għoxrin fil-mija tal-livell ikkalkolat tal-produzzjoni tagħha tas-sustanzi kkontrollati tal-Grupp I tal-Anness C kif stabbilit fil-paragrafu 2 tal-Artikolu 2F, espress f’ekwivalenti ta' CO2:

               (a)mill-2020 sal-2024: 95 fil-mija

               (b)mill-2025 sal-2028: 65 fil-mija

               (c)mill-2029 sal-2033: 30 fil-mija

               (d)mill-2034 sal-2035: 20 fil-mija

               (e)mill-2036 ’il quddiem: 15 fil-mija

               5.Il-paragrafi 1 sa 4 ta’ dan l-Artikolu għandhom japplikaw ħlief sa fejn il-Partijiet jiddeċiedu li jippermetu l-livell tal-produzzjoni jew tal-konsum li jkun meħtieġ biex jiġu ssodisfati l-użi li dwarhom il-Partijiet qablu li huma eżentati.

               6.Kull Parti li timmanifattura s-sustanzi tal-Grupp I tal-Anness C jew tal-Anness F għandha tiżgura li għall-perjodu ta’ tnax-il xahar li jibda fl-1 ta’ Jannar 2020, u f’kull perjodu ta’ tnax-il xahar sussegwenti, l-emissjonijiet tagħha tas-sustanzi tal-Grupp II tal-Anness F iġġenerati f’kull faċilità tal-produzzjoni li timmanifattura s-sustanzi tal-Grupp I tal-Anness C jew tal-Anness F jinqerdu sa fejn ikun prattikabbli bl-użu ta’ teknoloġija approvata mill-Partijiet fl-istess perjodu ta’ tnax-il xahar.

               7.Kull Parti għandha tiżgura li kwalunkwe distruzzjoni tas-sustanzi tal-Grupp II tal-Anness F iġġenerati mill-faċilitajiet li jipproduċu s-sustanzi tal-Grupp I tal-Anness C jew tal-Anness F għandha sseħħ biss permezz tat-teknoloġiji approvati mill-Partijiet.

               Artikolu 3

               Il-preambolu għall-Artikolu 3 tal-Protokoll għandu jiġi sostitwit b’dan li ġej:

               “1. Għall-finijiet tal-Artikoli 2, 2A sa 2J u 5, kull Parti għandha, għal kull grupp ta’ sustanzi fl-Anness A, fl-Anness B, fl-Anness C, fl-Anness E jew fl-Anness F, tiddetermina l-livelli kkalkolati tagħha ta’:”

               Għall-punt u l-virgola finali tas-subparagrafu (a)(i) tal-Artikolu 3 tal-Protokoll għandhom jinbidlu bi:

               “, ħlief kif speċifikat mod ieħor fil-paragrafu 2;”

               It-test li ġej għandu jiddaħħal fl-aħħar tal-Artikolu 3 tal-Protokoll:

               “; kif ukoll

               (d) L-emissjonijiet tas-sustanzi tal-Grupp II tal-Anness F iġġenerati f’kull faċilità li tiġġenera s-sustanzi tal-Grupp I tal-Anness C jew tal-Anness F bl-inklużjoni, fost affarijiet oħra, tal-ammonti emessi minn tnixxijiet minn tagħmir, rilaxxi ta’ proċessi u apparati ta’ distruzzjoni, iżda bl-esklużjoni tal-ammonti miġbura għall-użu, għad-distruzzjoni u għall-ħżin.

               2. Fil-kalkolu tal-livelli, espressi f’ekwivalenti ta’ CO2, tal-produzzjoni, tal-konsum, tal-importazzjonijiet, tal-esportazzjonijiet u tal-emissjonijiet tas-sustanzi tal-Grupp I tal-Anness F u tal-Anness C għall-finijiet tal-Artikolu 2J, tal-paragrafu 5 bis tal-Artikolu 2 u tal-paragrafu 1(d) tal-Artikolu 3, kull Parti għandha tagħmel użu mill-potenzjali tat-tisħin globali ta’ dawk is-sustanzi speċifikati fil-Grupp I tal-Anness A, tal-Anness C u tal-Anness F.”

               Artikolu 4, paragrafu 1 sept

               Il-paragrafu li jmiss għandu jiddaħħal wara l-paragrafu 1 sex tal-Artikolu 4 tal-Protokoll:

               “1 sept. Mad-dħul fis-seħħ ta’ dan il-paragrafu, kull Parti għandha tipprojbixxi l-importazzjoni tas-sustanzi kkontrollati fl-Anness F minn kull Stat li mhux Parti għal dan il-Protokoll.”

               Artikolu 4, paragrafu 2 sept

               Il-paragrafu li jmiss għandu jiddaħħal wara l-paragrafu 2 sex tal-Artikolu 4 tal-Protokoll:

               “2 sept. Mad-dħul fis-seħħ ta’ dan il-paragrafu, kull Parti għandha tipprojbixxi l-esportazzjoni tas-sustanzi kkontrollati fl-Anness F lejn kull Stat li mhux Parti għal dan il-Protokoll.”

               Artikolu 4, paragrafi 5, 6 u 7

               Fil-paragrafi 5, 6 u 7 tal-Artikolu 4 tal-Protokoll, il-kliem:

               “l-Annessi A, B, C jew E” għandhom jiġu sostitwiti bil-kliem:

               “l-Annessi A, B, C, E u F”

               Artikolu 4, paragrafu 8

               Fil-paragrafu 8 tal-Artikolu 4 tal-Protokoll, il-kliem:

               “l-Artikoli 2A sa 2I” għandhom jiġu sostitwiti bil-kliem:

               “l-Artikoli 2A sa 2J”

               Artikolu 4B

               Il-paragrafu li jmiss għandu jiddaħħal wara l-paragrafu 2 tal-Artikolu 4B tal-Protokoll:

               “2 bis Kull Parti għandha, sal-1 ta’ Jannar 2019 jew fi żmien tliet xhur mid-data tad-dħul fis-seħħ ta’ dan il-paragrafu tiegħu, skont liema jkun l-aktar tard, tistabbilixxi u timplimenta sistema għal-liċenzjar tal-importazzjoni u l-esportazzjoni tas-sustanzi kkontrollati ġodda, użati, riċiklati u rriġenerat fl-Anness F. Kull Parti li topera skont il-paragrafu 1 tal-Artikolu 5 li tiddeċiedi li mhijiex f’pożizzjoni li tistabbilixxi u timplimenta sistema bħal din sal-1 ta’ Jannar 2019 tista' tittardja dawk l-azzjonijiet sal-1 ta’ Jannar 2021.”

               Artikolu 5

               Fil-paragrafu 4 tal-Artikolu 5 tal-Protokoll, il-kelma:

               “2I”

               għandha tiġi sostitwita bil-kelma:

               “2J”

               Fil-paragrafi 5 u 6 tal-Artikolu 5 tal-Protokoll, il-kliem:

               “l-Artikolu 2I”

               għandhom jiġu sostitwiti bil-kliem:

               “l-Artikoli 2I u 2J”

               Fil-paragrafu 5 tal-Artikolu 5 tal-Protokoll, qabel il-kliem:

               “kull miżura ta’ kontroll” għandu jiddaħħal il-kliem:

               “ma’”

               Il-paragrafu li ġej għandu jiddaħħal wara l-paragrafu 8 ter tal-Artikolu 5 tal-Protokoll:

               “8 qua

               (a)Kull Parti li topera skont il-paragrafu 1 ta’ dan l-Artikolu, soġġett għal kwalunkwe aġġustamenti magħmula lill-miżuri ta’ kontroll fl-Artikolu 2J b’konformità mal-paragrafu 9 tal-Artikolu 2, għandha tkun intitolati li tittardja l-konformità tagħha mal-miżuri ta’ kontroll stabbiliti fis-subparagrafi (a) sa (e) tal-paragrafu 1 tal-Artikolu 2J u s-subparagrafi (a) sa (e) tal-paragrafu 3 tal-Artikolu 2J u timmodifika dawk il-miżuri kif ġej:

               (i) mill-2024 sal-2028: 100 fil-mija

               (ii) mill-2029 sal-2034: 90 fil-mija

               (iii) mill-2035 sal-2039: 70 fil-mija

               (iv) mill-2040 sal-2044: 50 fil-mija

               (v) mill-2045 ’il quddiem: 20 fil-mija

               (b)Minkejja s-subparagrafu (a) ta’ hawn fuq, il-Partijiet jistgħu jiddeċiedu li Parti li topera skont il-paragrafu 1 ta’ dan l-Artikolu, soġġett għal kwalunkwe aġġustamenti magħmula lill-miżuri ta’ kontroll fl-Artikolu 2J b’konformità mal-paragrafu 9 tal-Artikolu 2, għandha tkun intitolati li tittardja l-konformità tagħha mal-miżuri ta’ kontroll stabbiliti fis-subparagrafi (a) sa (e) tal-paragrafu 1 tal-Artikolu 2J u s-subparagrafi (a) sa (e) tal-paragrafu 3 tal-Artikolu 2J u timmodifika dawk il-miżuri kif ġej:

               (i) mill-2028 sal-2031: 100 fil-mija

               (ii) mill-2032 sal-2036: 90 fil-mija

               (iii) mill-2037 sal-2041: 80 fil-mija

               (iv) mill-2042 sal-2046: 70 fil-mija

               (v) mill-2047 ’il quddiem: 15 fil-mija

               (c)Kull Parti li topera skont il-paragrafu 1 ta’ dan l-Artikolu, għall-finijiet tal-kalkolu tal-konsum bażi tagħha skont l-Artikolu 2J, għandha tkun intitolata li tuża l-medja tal-livelli kkalkolati tal-konsum tagħha tas-sustanzi kkontrollati tal-Anness F għas-snin 2020, 2021 u 2022, flimkien ma’ ħamsa u sittin fil-mija tal-konsum bażi tagħha tas-sustanzi kkontrollati tal-Grupp I tal-Anness C kif stipulat fil-paragrafu 8 ter ta’ dan l-Artikolu.

               (d)Minkejja s-subparagrafu (c) ta’ hawn fuq, il-Partijiet jistgħu jiddeċiedu li Parti li topera skont il-paragrafu 1 ta’ dan l-Artikolu, għall-finijiet tal-kalkolu tal-konsum bażi tagħha skont l-Artikolu 2J, għandha tkun intitolata li tuża l-medja tal-livelli kkalkolati tal-konsum tagħha tas-sustanzi kkontrollati tal-Anness F għas-snin 2024, 2025 u 2026, flimkien ma’ ħamsa u sittin fil-mija tal-konsum bażi tagħha tas-sustanzi kkontrollati tal-Grupp I tal-Anness C kif stipulat fil-paragrafu 8 ter ta’ dan l-Artikolu.

               (e)Kull Parti li topera skont il-paragrafu 1 ta’ dan l-Artikolu u li tipproduċi s-sustanzi kkontrollati fl-Anness F, għall-finijiet tal-kalkolu tal-produzzjoni bażi tagħha skont l-Artikolu 2J, għandha tkun intitolata li tuża l-medja tal-livelli kkalkolati tal-produzzjoni tagħha tas-sustanzi kkontrollati tal-Anness F għas-snin 2020, 2021 u 2022, flimkien ma’ ħamsa u sittin fil-mija tal-produzzjoni bażi tagħha tas-sustanzi kkontrollati tal-Grupp I tal-Anness C kif stipulat fil-paragrafu 8 ter ta’ dan l-Artikolu.

               (f)Minkejja s-subparagrafu (e) ta’ hawn fuq, il-Partijiet jistgħu jiddeċiedu li Parti li topera skont il-paragrafu 1 ta’ dan l-Artikolu u li tipproduċi is-sustanzi kkontrollati fl-Anness F, għall-finijiet tal-kalkolu tal-produzzjoni bażi tagħha skont l-Artikolu 2J, għandha tkun intitolata li tuża l-medja tal-livelli kkalkolati tal-produzzjoni tagħha tas-sustanzi kkontrollati tal-Anness F għas-snin 2024, 2025 u 2026, flimkien ma’ ħamsa u sittin fil-mija tal-produzzjoni bażi tagħha tas-sustanzi kkontrollati tal-Grupp I tal-Anness C kif stipulat fil-paragrafu 8 ter ta’ dan l-Artikolu.

               (g)Is-subparagrafi (a) sa (f) ta’ dan il-paragrafu għandhom japplikaw għal-livelli kkalkolati tal-produzzjoni u tal-konsum ħlief sa fejn tapplika eżenzjoni ta’ temperatura ambjentali għolja abbażi tal-kriterji deċiżi mill-Partijiet.”

               Artikolu 6

               Fl-Artikolu 6 tal-Protokoll, il-kliem:

               “l-Artikoli 2A sa 2I” għandhom jiġu sostitwiti bil-kliem:

               “l-Artikoli 2A sa 2J”

               Artikolu 7, paragrafi 2, 3 u 3 ter

               Il-linja li ġejja għandha tiddaħħal wara l-linja li taqra “- fl-Anness E, għas-sena 1991,” fil-paragrafu 2 tal-Artikolu 7 tal-Protokoll:

               “- fl-Anness F, għas-snin 2011 sa 2013, ħlief li l-Partijiet li joperaw skont il-paragrafu 1 tal-Artikolu 5 għandhom jipprovdu tali dejta għas-snin 2020 sa 2022, iżda dawk il-Partijiet li joperaw skont il-paragrafu 1 tal-Artikolu 5 li għalihom japplikaw is-subparagrafi (d) u (f) tal-paragrafu 8 qua tal-Artikolu 5 għandhom jipprovdu tali dejta għas-snin 2024 sa 2026;”

               Fil-paragrafi 2 u 3 tal-Artikolu 7 tal-Protokoll, il-kliem:

               “C u E”

               għandhom jiġu sostitwiti bil-kliem:

               “C, E u F”

               Il-paragrafu li ġej għandu jiżdied mal-Artikolu 7 tal-Protokoll wara l-paragrafu 3 bis:

               “3 ter. Kull Parti għandha tipprovdi lis-Segretarjat dejta statistika dwar l-emissjonijiet annwali tagħha tas-sustanzi kkontrollati tal-Grupp II tal-Anness F skont il-faċilità b’konformità mal-paragrafu 1(d) tal-Artikolu 3 tal-Protokoll.”

               Artikolu 7, paragrafu 4

               Fil-paragrafu 4 tal-Artikolu 7, wara l-kliem:

               “dejta statistika dwar” u “tipprovdi dejta dwar” għandha tiżdied il-kelma:

               “il-produzzjoni,”

               Artikolu 10, paragrafu 1

               Fil-paragrafu 1 tal-Artikolu 10 tal-Protokoll, il-kliem:

               “u l-Artikolu 2I”

               Għandhom jiġu sostitwiti bil-kliem:

               “, l-Artikolu 2I u l-Artikolu 2J”

               Li ġej għandu jiddaħħal fl-aħħar tal-paragrafu 1 tal-Artikolu 10 tal-Protokoll:

               “Meta Parti li topera skont il-paragrafu 1 tal-Artikolu 5 tagħżel li ma tagħmilx użu minn finanzjament minn kwalunkwe mekkaniżmu finanzjarju ieħor li jista’ jirriżulta f’sodisfament ta’ kwalunkwe parti tal-ispejjeż inkrimentali mifthiema, dik il-parti ma għandhiex tintlaħaq mill-mekkaniżmu finanzjarju skont l-Artikolu 10 ta’ dan il-Protokoll.”

               Artikolu 17

               Fl-Artikolu 17 tal-Protokoll, il-kliem:

               “l-Artikoli 2A sa 2I” għandhom jiġu sostitwiti bil-kliem:

               “l-Artikoli 2A sa 2J”

               Anness A

               It-tabella li ġejja għandha tissostitwixxi t-tabella għall-Grupp I fl-Anness A tal-Protokoll:

                        Grupp

                        Sustanza

                        Potenzjal

                        li Jnaqqas l-Ożonu*

                        Potenzjal ta’ Tisħin Globali fuq 100 Sena

                        Grupp I

                        CFCl3

                        (CFC-11)

                        1,0

                        4 750

                        CF2Cl2

                        (CFC-12)

                        1,0

                        10 900

                        C2F3Cl3

                        (CFC-113)

                        0,8

                        6 130

                        C2F4Cl2

                        (CFC-114)

                        1,0

                        10 000

                        C2F5Cl

                        (CFC-115)

                        0,6

                        7 370

               Anness C u Anness F

               It-tabella li ġejja għandha tissostitwixxi t-tabella għall-Grupp I fl-Anness C tal-Protokoll:

                        Grupp

                        Sustanza

                        Għadd

                        ta’

                        isomeri

                        Potenzjal

                        li Jnaqqas

                        l-Ożonu*

                        Potenzjal

                        ta’ Tisħin

                        Globali

                        fuq 100 Sena***

                        Grupp I

                        CHFCl2

                        (HCFC-21)**

                        1

                        0,04

                        151

                        CHF2Cl

                        (HCFC-22)**

                        1

                        0,055

                        1 810

                        CHFCl

                        (HCFC-31)

                        1

                        0,02

                        C2HFCl4

                        (HCFC-121)

                        2

                        0,01-0,04

                        C2HF2Cl3

                        (HCFC-122)

                        3

                        0,02-0,08

                        C2HF3Cl2

                        (HCFC-123)

                        3

                        0,02-0,06

                        77

                        CHCl2CF3

                        (HCFC-123)**

                        -

                        0,02

                        C2HF4Cl

                        (HCFC-124)

                        2

                        0,02-0,04

                        609

                        CHFClCF3

                        (HCFC-124)**

                        -

                        0,022

                        C2H2FCl3

                        (HCFC-131)

                        3

                        0,007-0,05

                        C2H2F2Cl2

                        (HCFC-132)

                        4

                        0,008-0,05

                        C2H2F3Cl

                        (HCFC-133)

                        3

                        0,02-0,06

                        C2H3FCl2

                        (HCFC-141)

                        3

                        0,005-0,07

                        CH3CFCl2

                        (HCFC-141b)**

                        -

                        0,11

                        725

                        C2H3F2Cl

                        (HCFC-142)

                        3

                        0,008-0,07

                        CH3CF2Cl

                        (HCFC-142b)**

                        -

                        0,065

                        2 310

                        C2H4FCl

                        (HCFC-151)

                        2

                        0,003-0,005

                        C3HFCl6

                        (HCFC-221)

                        5

                        0,015-0,07

                        C3HF2Cl5

                        (HCFC-222)

                        9

                        0,01-0,09

                        C3HF3Cl4

                        (HCFC-223)

                        12

                        0,01-0,08

                        C3HF4Cl3

                        (HCFC-224)

                        12

                        0,01-0,09

                        C3HF5Cl2

                        (HCFC-225)

                        9

                        0,02-0,07

                        CF3CF2CHCl2

                        (HCFC-225ca)**

                        -

                        0,025

                        122

                        CF2ClCF2CHClF

                        (HCFC-225cb)**

                        -

                        0,033

                        595

                        C3HF6Cl

                        (HCFC-226)

                        5

                        0,02-0,10

                        C3H2FCl5

                        (HCFC-231)

                        9

                        0,05-0,09

                        C3H2F2Cl4

                        (HCFC-232)

                        16

                        0,008-0,10

                        C3H2F3Cl3

                        (HCFC-233)

                        18

                        0,007-0,23

                        C3H2F4Cl2

                        (HCFC-234)

                        16

                        0,01-0,28

                        C3H2F5Cl

                        (HCFC-235)

                        9

                        0,03-0,52

                        C3H3FCl4

                        (HCFC-241)

                        12

                        0,004-0,09

                        C3H3F2Cl3

                        (HCFC-242)

                        18

                        0,005-0,13

                        C3H3F3Cl2

                        (HCFC-243)

                        18

                        0,007-0,12

                        C3H3F4Cl

                        (HCFC-244)

                        12

                        0,009-0,14

                        C3H4FCl3

                        (HCFC-251)

                        12

                        0,001-0,01

                        C3H4F2Cl2

                        (HCFC-252)

                        16

                        0,005-0,04

                        C3H4F3Cl

                        (HCFC-253)

                        12

                        0,003-0,03

                        C3H5FCl2

                        (HCFC-261)

                        9

                        0,002-0,02

                        C3H5F2Cl

                        (HCFC-262)

                        9

                        0,002-0,02

                        C3H6FCl

                        (HCFC-271)

                        5

                        0,001-0,03

               Meta tiġi indikata medda ta’ ODPs, l-ogħla valur f’dik il-medda għandu jintuża għall-finijiet tal-Protokoll. L-ODPs elenkati bħala valur uniku ġew determinati minn kalkoli bbażati fuq kejl fil-laboratorju. Dawk elenkati bħala medda huma bbażati fuq stimi u huma inqas ċerti. Il-medda tirrigwarda grupp isomeriku. Il-valur massimu huwa l-istima tal-ODP tal-isomeru bl-ogħla ODP, u l-livell minimu huwa l-istima tal-ODP tal-isomeru bl-iktar ODP baxx.

               ** Jidentifika l-aktar sustanzi vijabbli kummerċjalment b’valuri tal-ODP elenkati magħhom li għandhom jintużaw għall-finijiet tal-Protokoll.

               *** Għas-sustanzi li għalihom l-ebda potenzjal ta’ tisħin ma huwa indikat, il-valur prestabbilit ta’ żero japplika sakemm jiġi inkluż valur tal-potenzjal ta’ tisħin permezz tal-proċedura prevista fil-paragrafu 9(a)(ii) tal-Artikolu 2.

               L-Anness li jmiss għandu jiżdied mal-Protokoll wara l-Anness E: “‘Anness F: Sustanzi kkontrollati

                        Grupp

                        Sustanza

                        Potenzjal ta’ Tisħin Globali fuq 100 Sena

                        Grupp I

                        CHF2CHF2

                        HFC-134

                        1 100

                        CH2FCF3

                        HFC-134a

                        1 430

                        CH2FCHF2

                        HFC-143

                        353

                        chf2ch2cf3

                        HFC-245fa

                        1 030

                        CF3CH2CF2CH3

                        HFC-365mfc

                        794

                        CF3CHFCF3

                        HFC-227ea

                        3 220

                        CH2FCF2CF3

                        HFC-236cb

                        1 340

                        chf2chfcf3

                        HFC-236ea

                        1 370

                        CF3CH2CF3

                        HFC-236fa

                        9 810

                        CH2FCF2CHF2

                        HFC-245ca

                        693

                        cf3chfchfcf2cf3

                        HFC-43-10mee

                        1 640

                        CH2F2

                        HFC-32

                        675

                        CHF2CF3

                        HFC-125

                        3 500

                        CH3CF3

                        HFC-143a

                        4 470

                        CH3F

                        HFC-41

                        92

                        CH2FCH2F

                        HFC-152

                        53

                        CH3CHF2

                        HFC-152a

                        124

                        Grupp II

                        CHF3

                        HFC-23

                        14 800

               Artikolu II: Rabta mal-Emenda tal-1999

               Ebda Stat jew organizzazzjoni reġjonali għall-integrazzjoni ekonomika ma jistgħu jiddepożitaw strument ta’ ratifika, aċċetazzjoni, jew approvazzjoni ta’ jew adeżjoni ma’ din l-Emenda sakemm qabel, jew fl-istess waqt, ma jkunux iddepożitaw tali strument għall-Emenda adottata fil-Ħdax-il Laqgħa tal-Partijet f’Beijing, fit-3 ta’ Diċembru 1999.

               Artikolu III: Rabta mal-Konvenzjoni Qafas tan-Nazzjonijiet Uniti dwar it-Tibdil fil-Klima u l-Protokoll ta’ Kjoto tagħha

               Din l-emenda mhix maħsuba li jkollha l-effett li teskludi l-idrofluworokarburi mill-kamp ta’ applikazzjoni tal-impenji inklużi fl-Artikoli 4 u 12 tal-Konvenzjoni Qafas tan-Nazzjonijiet Uniti dwar it-Tibdil fil-Klima jew fl-Artikoli 2, 5, 7 u 10 tal-Protokoll ta’ Kjoto tagħha.

               Artikolu IV: Dħul fis-seħħ

               1.Għajr kif innotat fil-paragrafu 2, hawn taħt, din l-Emenda għandha tidħol fis-seħħ fl-1 ta’ Jannar 2019, sakemm mill-inqas għoxrin strument ta’ ratifika, aċċettazzjoni jew approvazzjoni tal-Emenda ikunu ġew iddepożitati minn Stati jew organizzazzjonijiet reġjonali għall-integrazzjoni ekonomika li huma Partijiet għall-Protokoll ta’ Montreal dwar Sustanzi li Jnaqqsu s-Saff tal-Ożonu. F’każ li din il-kondizzjoni ma tkunx issodisfata sa dik id-data, l-Emenda għandha tidħol fis-seħħ fid-disgħin jum wara d-data li fiha tkun ġiet issodisfata.

               2.Il-bidliet fl-Artikolu 4 tal-Protokoll, Kontroll tal-Kummerċ ma’ dawk li mhumiex Partijiet, stabbiliti fl-Artikolu I ta’ din l-Emenda għandhom jidħlu fis-seħħ fl-1 ta’ Jannar 2033, sakemm mill-inqas sebgħin strument ta’ ratifika, aċċettazzjoni jew approvazzjoni tal-Emenda jkunu ġew iddepożitati minn Stati jew organizzazzjonijiet reġjonali għall-integrazzjoni ekonomika li huma Partijiet għall-Protokoll ta’ Montreal dwar Sustanzi li Jnaqqsu s-Saff tal-Ożonu. F’każ li din il-kondizzjoni ma tkunx issodisfata sa dik id-data, l-Emenda għandha tidħol fis-seħħ fid-disgħin jum wara d-data li fiha tkun ġiet issodisfata.

               3.Għall-finijiet tal-paragrafi 1 u 2, kull strument bħal dan iddepożitat minn organizzazzjoni reġjonali għall-integrazzjoni ekonomika ma għandux jitqies bħala addizzjonali għal dawk iddepożitati mill-Istati Membri ta’ tali organizzazzjoni.

               4.Wara d-dħul fis-seħħ ta’ din l-Emenda, kif previst fil-paragrafi 1 u 2, dan għandu jidħol fis-seħħ għal kull Parti oħra għall-Protokoll fid-disgħin jum wara d-data tad-depożitu tal-instrument ta’ ratifika, aċċettazzjoni jew approvazzjoni tagħha.

               Artikolu V: Applikazzjoni provviżorja

               Kull Parti tista’, fi kwalunkwe mument qabel ma tidħol fis-seħħ din l-Emenda, tiddikjara li se tapplika b’mod provviżorju kull miżura ta’ kontroll stipulata fl-Artikolu 2J u l-obbligi ta’ rapportar korrispondenti fl-Artikolu 7, sakemm din l-Emenda tidħol fis-seħħ.


				|

		52013PC0633

			Proposta għal DEĊIŻJONI TA’ IMPLIMENTAZZJONI TAL-KUNSILL li temenda d-Deċiżjoni 2007/884/KE li tawtorizza lir-Renju Unit ikompli japplika miżura ta’ deroga mill-Artikoli 26(1)(a), 168 u 169 tad-Direttiva 2006/112/KE dwar is-sistema komuni ta’ taxxa fuq il-valur miżjud /* COM/2013/0633 final - 2013/0312 (NLE) */

			   	MEMORANDUM TA' SPJEGAZZJONI
1.           KUNTEST TAL-PROPOSTA
Ir-raġunijiet għall-proposta u
l-għanijiet tagħha
Skont l-Artikolu 395(1)
tad-Direttiva 2006/112/KE tat-28 ta' Novembru 2006 dwar
is-sistema komuni ta' taxxa fuq il-valur miżjud (minn hawn 'il quddiem "id-Direttiva
dwar il-VAT"), il-Kunsill, li jaġixxi unanimament fuq proposta
mill-Kummissjoni, jista' jawtorizza lil kwalunkwe Stat Membru sabiex japplika
miżuri speċjali li jidderogaw mid-dispożizzjonijet ta' dik
id-Direttiva, sabiex jissimplifika l-proċedura tal-ġbir tal-VAT jew
sabiex jippreveni ċerti tipi ta' evażjoni jew evitar tat-taxxa.
Permezz ta’ ittra rreġistrata
mas-Segretarjat Ġenerali tal-Kummissjoni datata t-2 ta’ April 2013,
ir-Renju Unit talab l-awtorizzazzjoni biex ikompli japplika miżura ta'
deroga li tirrigwarda d-dritt ta' tnaqqis tal-VAT imħallsa fuq il-kiri jew
leasing ta' vetturi bil-mutur użati wkoll għal skopijiet personali u
mogħtija, għall-aħħar darba, mid-Deċiżjoni
tal-Kunsill 2011/37/UE[1].
Skont l-Artikolu 395(2) tad-Direttiva 2006/112/KE, il-Kummissjoni
għarrfet lill-Istati Membri l-oħra b'ittra tad-19 ta' Ġunju 2013
bit-talba magħmula mir-Renju Unit. Permezz ta' ittra datata
l-20 ta' Ġunju 2013, il-Kummissjoni nnotifikat lir-Renju
Unit li kellha l-informazzjoni kollha meħtieġa biex tikkunsidra
t-talba.
Il-kuntest ġenerali
Id-Deċiżjoni msemmija hawn fuq
awtorizzat lir-Renju Unit biex japplika restrizzjoni fuq id-dritt ta' tnaqqis
ta' 50% tal-VAT tal-input imħallsa fuq il-kiri jew leasing ta’ karozzi
użati minn persuni taxxabbli kemm għall-użu kummerċjali kif
ukoll għall-użu privat. Fl-istess ħin, l-użu privat minn
persuni taxxabbli, ta’ dawn il-karozzi mogħtija b'kiri jew leasing, ma
kellux jitqies bħala provvista ta' servizzi bi ħlas.
Din id-deroga telimina l-ħtieġa li
l-kerrej iżomm reġistru privat dettaljat bil-kilometri li kull
karozza tkun għamlet u li jdaħħal fil-kontabilità tiegħu
l-VAT fuq l-użu privat. L-għażla prevista fl-Artikolu 168a(2)
tad-Direttiva tal-VAT ma tipprevedix tnaqqis parzjali b’rata fissa u tista'
tkun applikabbli biss għall-VAT tal-input fuq il-karozzi li jiffurmaw
parti mill-assi tan-negozju ta’ persuna taxxabbli; għalhekk, deroga hija
miżura xierqa sabiex tinkiseb is-simplifikazzjoni mitluba.
Għalhekk, id-deroga għandha titqies
essenzjalment bħala miżura ta' simplifikazzjoni u tiskadi fil-31 ta’
Diċembru 2013.
Normalment, id-derogi jingħataw għal
żmien limitat bil-għan li ssir valutazzjoni dwar jekk il-miżura
speċjali tkunx xierqa u effikaċi. Ir-rapport ipprovdut mir-Renju Unit
jissuġġerixxi li t-tqassim ta' 50% bejn l-użu għal finijiet
ta' negozju u dak privat (jew kwalunkwe użu ieħor mhux għal
finijiet ta' negozju skont l-Artikolu 26(1)(a)
tad-Direttiva 2006/112/KE) attwalment għadu jirrifletti l-użu
privat u ta' negozju globali tal-karozzi mikrija minn persuni taxxabbli
fir-Renju Unit. Għalhekk, huwa xieraq li l-miżura ta’ deroga
tiġi estiża.
Madankollu, kwalunkwe estensjoni għandha
tkun limitata fiż-żmien sabiex ikun jista’ jiġi evalwat jekk
il-kundizzjonijiet, li fuqhom hija msejsa d-deroga, ikunux għadhom validi.
Ir-Renju Unit talab li d-deroga tiġi estiża sal-31 ta’ Diċembru
2018. Madankollu hija prattika komuni li jingħata perjodu ta’ tliet snin
f’każijiet simili (ara, f’dak ir-rigward, id-Deċiżjonijiet ta’
Implimentazzjoni tal-Kunsill 2012/232/UE[2]
u 2013/191/UE[3]).
Għalhekk, qed jiġi propost li d-deroga tiġi estiża
sal-aħħar tas-sena 2016 u li r-Renju Unit jintalab li sa mhux iktar
tard mill-1 ta’ April 2016 jippreżenta rapport li jinkludi reviżjoni
tal-persentaġġ ta’ restrizzjoni applikat fil-każ li jkun hemm
il-ħsieb li tingħata estensjoni wara l-2016. Fi kwalunkwe każ,
id-Deċiżjoni tiskadi jekk ir-regoli tal-UE li jirregolaw
ir-restrizzjonijiet tad-dritt ta' tnaqqis ikunu daħlu fis-seħħ
qabel dik id-data ta’ skadenza.
Id-dispożizzjonijiet eżistenti
fil-qasam tal-proposta
L-Artikolu 176 tad-Direttiva tal-VAT
jistipula li l-Kunsill għandu jiddetermina l-infiq li minnu ma tistax
titnaqqas il-VAT. Sa dak iż-żmien, l-Istati Membri huma awtorizzati
li jibqgħu japplikaw l-eżenzjonijiet li kienu fis-seħħ fl-1
ta' Jannar 1979. Għaldaqstant, hemm għadd ta' dispożizzjonijiet
"standstill" li jillimitaw id-dritt ta’ tnaqqis fir-rigward ta’
vetturi bil-mutur.
Fl-2004, il-Kummissjoni ħejjiet proposta
li fiha hemm regoli li bihom kategoriji ta’ nfiq jistgħu jkunu suġġetti
għal restrizzjoni tad-dritt ta’ tnaqqis, iżda l-Kunsill għad ma
rnexxilux jilħaq ftehim dwar dik il-proposta.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
Id-Deċiżjoni għandha
l-għan li tipproroga miżura ta' simplifikazzjoni li tneħħi
l-ħtieġa għal persuna taxxabbli li żżomm reġistri
u li ddaħħal fil-kontabilità tagħha l-VAT fuq id-distanza li
jkopru l-karozzi ta’ impriża għal skop privat u, għaldaqstant,
għandha impatt ekonomiku potenzjalment pożittiv. Madankollu,
minħabba li l-ambitu tad-deroga huwa ristrett u l-applikazzjoni
tagħha hija limitata fiż-żmien, l-impatt għandu jkun fi
kwalunkwe każ limitat.
3.           ELEMENTI LEGALI TAL-PROPOSTA
Id-Deċiżjoni ta’ implimentazzjoni
hija msejsa fuq l-Artikolu 395 tad-Direttiva dwar il-VAT 2006/112/KE
tat-28 ta' Novembru 2006, dwar is-sistema komuni ta' taxxa fuq
il-valur miżjud.
Il-proposta taqa' taħt il-kompetenza
esklussiva tal-istituzzjonijiet tal-UE. Għalhekk, il-prinċipju
tas-sussidjarjetà ma japplikax.
Id-Deċiżjoni ta' implimentazzjoni
tikkonċerna awtorizzazzjoni mogħtija lil Stat Membru fuq talba
tiegħu stess u ma tikkostitwixxi l-ebda obbligu. Il-proposta għalhekk
hija konformi mal-prinċipju tal-proporzjonalità.
Minħabba l-kamp ta' applikazzjoni limitat
tad-deroga, il-miżura speċjali hija proporzjonata mal-għan
mixtieq.
4.           IMPLIKAZZJONI BAĠITARJA
Din il-proposta ma għandha l-ebda
implikazzjoni għall-baġit tal-Unjoni.
5.           ELEMENTI FAKULTATTIVI
Il-proposta tinkludi klawżola sunset.
2013/0312 (NLE)
Proposta għal
DEĊIŻJONI TA’ IMPLIMENTAZZJONI
TAL-KUNSILL
li temenda d-Deċiżjoni 2007/884/KE
li tawtorizza lir-Renju Unit ikompli japplika miżura ta’ deroga
mill-Artikoli 26(1)(a), 168 u 169 tad-Direttiva 2006/112/KE dwar is-sistema
komuni ta’ taxxa fuq il-valur miżjud
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea,
Wara li kkunsidra d-Direttiva tal-Kunsill
2006/112/KE tat-28 ta' Novembru 2006 dwar is-sistema komuni ta'
taxxa fuq il-valur miżjud[4],
u b’mod partikolari l-Artikolu 395(1) tagħha,
Wara li kkunsidra l-proposta tal-Kummissjoni
Ewropea,
Billi:
(1)       Permezz ta’ ittra
rreġistrata mill-Kummissjoni fit-2 ta’ April 2013, ir-Renju Unit talab
l-awtorizzazzjoni biex tiġi estiża miżura ta’ deroga sabiex
jibqa’ jkun hemm restrizzjoni fuq id-dritt ta’ tnaqqis tat-taxxa fuq il-valur
miżjud (VAT), mill-kerrej, fuq il-prezz imħallas għall-kiri jew
leasing ta' vetturi, meta l-vettura ma tintużax esklussivament għal
skopijiet kummerċjali.
(2)       Permezz tal-ittra datata d-19
ta’ Ġunju 2013, il-Kummissjoni infurmat lill-Istati Membri l-oħra
bit-talba tar-Renju Unit. Permezz ta' ittra datata
l-20 ta' Ġunju 2013, il-Kummissjoni nnotifikat lir-Renju
Unit li kellha l-informazzjoni kollha meħtieġa biex tikkunsidra
t-talba.
(3)       Id-Deċiżjoni
tal-Kunsill 2007/884/KE[5],
emendata mid-Deċiżjoni ta' Implimentazzjoni tal-Kunsill 2011/37/UE[6] awtorizzat lir-Renju Unit
jirrestrinġi sal-50% d-dritt tal-kerrej jew tal-lessee biex inaqqas il-VAT
fuq il-kiri jew il-leasing ta' karozza għall-passiġġieri f'każ
li l-karozza ma kenitx tintuża esklussivament għal finijiet ta'
negozju. Ir-Renju Unit kien awtorizzat ukoll biex ma jqisx bħala provvisti
ta’ servizzi bi ħlas l-użu privat ta’ karozza mikrija minn persuna
taxxabbli għall-finijiet ta’ negozju tiegħu stess. Dik il-miżura
ta’ simplifikazzjoni eliminat il-ħtieġa li l-kerrej iżomm
rekords tal-kilometri li kull karozza tal-impriża tkun għamlet
għal skop privat u li jagħti kont għal skopijiet ta’ taxxa dwar
il-kilometri reali magħmula minn kull vettura għal skop privat.
(4)       Skont ir-rapport ipprovdut
mir-Renju Unit, ir-restrizzjoni ta’ 50% għadha tikkorrispondi
għaċ-ċirkostanzi attwali f'dak li jirrigwarda l-użu
tan-negozji u mhux mill-kerrej tal-vetturi kkonċernati. Għalhekk huwa
xieraq li r-Renju Unit ikun awtorizzat biex japplika l-miżura sal-31 ta’
Diċembru 2016.
(5)       Fil-każ li r-Renju Unit
jikkunsidra li tkun meħtieġa estensjoni ulterjuri lil hinn mill-2016,
għandu jissottometti rapport li jinkludi reviżjoni
tal-persentaġġ applikat flimkien ma’ talba ta’ estensjoni
lill-Kummissjoni sa mhux aktar tard mill-1 ta’ April 2016.
(6)       Fid-29 ta' Ottubru 2004,
il-Kummissjoni adottat Proposta għal Direttiva tal-Kunsill li temenda
d-Direttiva 77/388/KEE[7]
li tinkludi l-armonizzazzjoni tal-kategoriji ta’ nfiq li għalihom
jistgħu japplikaw l-esklużjonijiet mid-dritt tat-tnaqqis.
Id-Direttiva tal-Kunsill 77/388/KE[8]
ġiet sostitwita mid-Direttiva 2006/112/KE. Skont il-proposta adottata
mill-Kummissjoni fid-29 ta' Ottubru 2004, l-esklużjonijiet mid-dritt
tat-tnaqqis jistgħu jiġu applikati għal vetturi tat-triq
bil-mutur. Il-miżuri ta’ deroga previsti f’din id-Deċiżjoni
għandhom jiskadu fid-data tad-dħul fis-seħħ ta’ tali
Direttiva wara l-proposta adottata mill-Kummissjoni fid-29 ta’ Ottubru 2004,
jekk dik id-data tkun aktar kmieni mill-31 ta’ Diċembru 2016.
(7)       Id-deroga se jkollha biss
effett negliġibbli fuq l-ammont globali ta’ dħul mit-taxxa
miġbur fl-istadju tal-konsum finali u mhux se jkollha effett fuq
ir-riżorsi proprji tal-Unjoni li jinġabru mill-VAT,
(8)       Id-Deċiżjoni 2007/884/KE
għandha għalhekk tiġi emendata skont dan,
ADOTTA DIN ID-DEĊIŻJONI:
Artikolu 1
L-Artikolu 3 huwa sostitwit b'dan li ġej:

“Artikolu 3
Din id-Deċiżjoni għandha
tiskadi fid-data tad-dħul fis-seħħ ta' regoli tal-Unjoni li
jiddeterminaw in-nefqa marbuta mal-vetturi tat-triq bil-magna li ma
tikkwalifikax għal tnaqqis sħiħ tal-VAT, jew
fil-31 ta' Diċembru 2016, skont liema data tiġi
l-ewwel.
Kwalunkwe talba għal estensjoni
tal-miżuri stipulati f'din id-Deċiżjoni għandha tkun
akkumpanjata minn rapport, imressaq lill-Kummissjoni sal-1 ta' April 2016, li
jinkludi reviżjoni tal-persentaġġ ta’ restrizzjoni applikat fuq
id-dritt għal tnaqqis tal-VAT dovut fuq il-kiri jew il-leasing ta’ vetturi
li ma jintużawx esklussivament għal skopijiet kummerċjali.”
Artikolu 2
Din id-Deċiżjoni tidħol
fis-seħħ fl-istess ġurnata tan-notifika tagħha.
Din id-Deċiżjoni tapplika
mill-1 ta’ Jannar 2014.
Artikolu 3
Din id-Deċiżjoni hija indirizzata
lir-Renju Unit tal-Gran Brittanja u l-Irlanda ta' Fuq.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 19, 22,1.2011, p. 19.
[2]               ĠU L 117, 1,5.2012, p. 7.
[3]               ĠU L 113, 25,4.2013, p. 11.
[4]               ĠU L 347, 11,12.2006, p. 1.
[5]               Id-Deċiżjoni tal-Kunsill 2007/884/KE li
tawtorizza lir-Renju Unit ikompli japplika miżura ta’ deroga mill-Artikoli
26(1)(a), 168 u 169 tad-Direttiva 2006/112/KE dwar is-sistema komuni ta’ taxxa
fuq il-valur miżjud (ĠU L 346, 29.12.2007, p. 21)
[6]               Id-Deċiżjoni ta’ Implimentazzjoni tal-Kunsill
tat- 18 ta’ Jannar 2011 li temenda d-Deċiżjoni 2007/884/KE li
tawtorizza lir-Renju Unit biex ikompli japplika miżura ta’ deroga
mill-Artikoli 26(1)(a), 168 u 169 tad-Direttiva 2006/112/KE dwar is-sistema
komuni ta’ taxxa fuq il-valur miżjud (ĠU L 19, 22.1.2011, p. 11)
[7]               COM(2004) 728 finali
[8]               Id-Direttiva tal-Kunsill 77/388 tas-17 ta' Mejju 1977,
fuq l-armonizzazzjoni tal-liġijiet ta' l-Istati Membri dwar taxxi fuq
id-dħul mill-bejgħ - Sistema komuni ta' taxxa fuq il-valur
miżjud: bażi uniformi ta' stima (ĠU L 145, 13.6.1977, p. 1)


               IL-KUMMISSJONI EWROPEA
            Brussell, 27.7.2017
            COM(2017) 397 final
            2017/0175(NLE)
            Proposta għal
            DEĊIŻJONI TAL-KUNSILL
            dwar l-iffirmar tal-Ftehim bejn l-Unjoni Ewropea u l-Federazzjoni ta’ Saint Kitts u Nevis li jemenda l-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir

               MEMORANDUM TA’ SPJEGAZZJONI

               1.KUNTEST TAL-PROPOSTA

               Ir-Regolament (UE) Nru 610/2013 tas-26 ta' Ġunju 2013
                  1
                (minn issa 'l quddiem: l-emenda tal-SBC) emendat il-Konvenzjoni li timplimenta l-Ftehim ta' Schengen
                  2
                (CISA), ir-Regolament (KE) Nru 562/2006
                  3
                (Kodiċi tal-Fruntieri ta' Schengen [SBC]) u r-Regolament (KE) Nru 810/2009
                  4
                (il-Kodiċi dwar il-Viża) u – fost l-oħrajn – iddefinixxa mill-ġdid il-kunċett ta' "soġġorn qasir" għal ċittadini ta' pajjiż terz fiż-żona Schengen. Mit-18 ta' Ottubru 2013, iċ-ċittadini ta' pajjiżi terzi – irrispettivament minn jekk għandhomx bżonn viża jew humiex eżenti – li biħsiebhom jivvjaġġaw lejn iż-żona Schengen għal soġġorn qasir, it-tul massimu tas-soġġorn awtorizzat huwa definit bħala "90 jum fi kwalunkwe perjodu ta' 180 jum". Kuntrarju għad-definizzjoni li kienet fis-seħħ sat-18 ta' Ottubru 2013 (tliet xhur matul perjodu ta' sitt xhur mid-data tal-ewwel dħul), il-kunċett il-ġdid huwa aktar preċiż billi jistipula t-tul ta' żmien fi ġranet, minflok f'xhur. Barra minn hekk, it-terminu "mid-data tal-ewwel dħul" li wassal għal bosta inċertezzi u mistoqsijiet tneħħa mid-definizzjoni.

               L-emenda tal-SBC introduċiet il-bidliet kollha meħtieġa fl-acquis tal-UE dwar il-viża u l-fruntieri, i.e. iċ-CISA, l-SBC, il-Kodiċi dwar il-Viża u r-Regolament (KE) Nru 539/2001
                  5
               . Madankollu, il-kunċett tas-soġġorn qasir huwa mnaqqax ukoll fil-ftehimiet internazzjonali li ġew konklużi mill-Unjoni Ewropea. Il-ftehimiet ta' eżenzjoni mill-viża li ġew konklużi ma' Antigua u Barbuda
                  6
               , il-Bahamas
                  7
               , Barbados
                  8
               , il-Brażil
                  9
               , Mauritius
                  10
               , Saint Kitts u Nevis
                  11
                u s-Seychelles
                  12
                għadhom jirreferu għad-definizzjoni l-antika ("tliet xhur matul perjodu ta' sitt xhur wara d-data tal-ewwel dħul"
                  13
               ) meta jiddefinixxu t-tul tas-soġġorn mingħajr viża.

               Fis-16 ta’ Lulju 2014, il-Kummissjoni adottat rakkomandazzjoni għal Deċiżjoni tal-Kunsill dwar l-awtorizzazzjoni tal-ftuħ ta’ negozjati għall-emendar tal-ftehim dwar l-eżenzjoni mill-viża għal soġġorn qasir, bejn l-Unjoni Ewropea u l-pajjiżi fuq imsemmija
                  14
               , li l-Kunsill adotta fid-9 ta’ Ottubru 2014
                  15
               . L-għan kien li tiġi implimentata d-definizzjoni l-ġdida ta’ soġġorn qasir fir-rigward ta’ dawn is-seba’ pajjiżi, kif  previst mill-emenda tal-SBC. Barra minn hekk, id-definizzjoni ta’ “soġġorn qasir” fil-ftehimiet ta’ eżenzjoni mill-viża f’termini ta’ ġranet milli f’termini ta’ xhur hija inqas kumplessa biex tiġi vverifikata u kkalkulata permezz ta’ mezzi elettroniċi/informatiċi, u għalhekk hija iktar xierqa għal sistemi ċentralizzati tal-ġestjoni tal-fruntieri, bħas-sistema proposta ta’ Dħul/Ħruġ (EES)
                  16
               .

               Wara l-awtorizzazzjoni tal-Kunsill, il-Kummissjoni bdiet negozjati biex temenda il-ftehim dwar l-eżenzjoni mill-viża mas-seba’ pajjiżi (Antigua u Barbuda, il-Bahamas, Barbados, il-Brażil, Mauritius, Saint Kitts u Nevis u s-Seychelles).

               In-negozjati mal-Federazzjoni ta’ Saint Kitts u Nevis ġew iffinalizzati b’suċċess permezz tal-inizjalar tal-ftehim emendatorju fit-28 ta’ Lulju 2016. Iż-żewġ partijiet qablu li jadottaw id-definizzjoni ġdida ta' "soġġorn qasir" fit-test kollu tal-ftehim ta' eżenzjoni mir-rekwiżit ta' viża bejn l-UE u l-Federazzjoni ta’ Saint Kitts u Nevis. Barra minn hekk, il-ftehim jimplika modifika ta’ xi dettalji tekniċi (ara iktar ’l isfel), iżda l-emendi kollha mhumiex sinifikanti mill-aspett ta' vjaġġatur.

                  Is-sitwazzjoni speċifika tar-Renju Unit u tal-Irlanda hija riflessa fil-preambolu tal-ftehim.

               2.BAŻI ĠURIDIKA, SUSSIDJARJETÀ U PROPORZJONALITÀ

               •Bażi ġuridika

               Il-ftehim jobbliga l-approvazzjoni taż-żewġ partijiet kontraenti f'konformità mal-proċeduri rispettivi tagħhom. Min-naħa tal-Unjoni, dan jobbliga d-deċiżjonijiet tal-Kunsill dwar l-iffirmar u l-konklużjoni tal-ftehim.

               Din il-proposta hija ppreżentata lill-Kunsill sabiex tawtorizza l-iffirmar tal-Ftehim biex jiġi emendat il-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir.

               Il-ftehim jiżgura koerenza legali, kif ukoll armonizzazzjoni fost l-Istati Membri, billi jaderixxi mad-definizzjoni l-ġdida ta' soġġorn qasir kif previst mill-emenda tal-SBC, li jipprovdi interpretazzjoni ċara ta' "soġġorn qasir".

               Il-bażi ġuridika għal din il-proposta hija l-punt (a) tal-Artikolu 77(2) tat-Trattat dwar il-Funzjonament tal-Unjoni Ewropea (it-TFUE), flimkien mal-Artikolu 218 tiegħu.

               L-Unjoni ma għandha ebda setgħa temenda l-ftehimiet dwar l-eżenzjoni mill-viża li jorbtu lill-erba' pajjiżi li huma assoċjati mal-implimentazzjoni tal-acquista' Schengen, inkluża l-politika komuni dwar il-viżi. Sabiex jiġi żgurat approċċ armonizzat u implimentazzjoni tad-dispożizzjonijiet tat-tul tas-soġġorn awtorizzat fiż-żona Schengen, dikjarazzjoni konġunta tinsab inkluża fil-ftehim, li tiddikjara x-xewqa għal Saint Kitts u Nevis, min-naħa l-waħda, u l-Iżlanda, Liechtenstein, in-Norveġja u l-Iżvizzera, min-naħa l-oħra, li jimmodifikaw b'dan il-mod il-ftehimiet dwar l-eżenzjoni tal-viża bilaterali attwali.

               •Sussidjarjetà (għall-kompetenza mhux esklużiva)

               Jekk waħda mill-partijiet kontraenti għall-ftehim internazzjonali tkun l-Unjoni Ewropea, imbagħad kwalunkwe emenda ta' ftehim bħal dan ma tistax tiġi implimentata legalment mill-Istati Membri infushom. Il-ftehim dwar l-eżenjoni mir-rekwiżit ta' viża ma' Saint Kitts u Nevis ġie konkluż mill-Unjoni Ewropea. Għalhekk, jeħtieġ azzjoni fil-livell tal-Unjoni.

               Barra minn hekk, il-konklużjoni tal-ftehimiet dwar l-eżenzjoni mir-rekwiżit ta' viża mill-Istati Membri jaffettwa l-acquis tal-Unjoni fil-qasam tal-viżi (l-Artikolu 3(2) TFUE).

               •Proporzjonalità

               Il-proposta attwali ma tmurx lil hinn minn dak li hu meħtieġ biex jinkiseb l-objettiv segwit, jiġifieri l-modifika tal-ftehim attwali dwar l-eżenzjoni mir-rekwiżit ta' viża bejn il-Federazzjoni ta’ Saint Kitts u Nevis u l-Unjoni.

               3.IMPLIKAZZJONIJIET GĦALL-BAĠIT

               Din il-proposta ma tinvolvix spejjeż addizzjonali għall-baġit tal-UE.

               4. RIŻULTATI TAL-EVALWAZZJONIJIET EX POST, TAL-KONSULTAZZJONIJIET MAL-PARTIJIET IKKONĊERNATI U TAL-VALUTAZZJONIJIET TAL-IMPATT

               •Konsultazzjonijiet mal-partijiet ikkonċernati

               Fid-9 ta' Ottubru 2014, il-Kunsill adotta direttivi ta' negozjati li awtorizzaw lill-Kummissjoni biex tiftaħ negozjati mal-Federazzjoni ta’ Saint Kitts u Nevis biex temenda l-ftehim dwar l-eżenzjoni mir-rekwiżit ta' viża bejn iż-żewġ partijiet. L-Istati Membri ġew infurmati dwar il-progress tan-negozjati f'laqgħat tal-Grupp ta' Ħidma dwar il-Viża.

               5.ELEMENTI OĦRAJN

               •Ir-Riżultat tan-negozjati

                  Il-Kummissjoni tikkunsidra li ntlaħqu l-għanijiet stabbiliti mill-Kunsill fid-direttivi ta’ negozjati tiegħu u li l-abbozz tal-ftehim hu aċċettabbli għall-Unjoni.

                  Il-kontenut finali tiegħu jista’ jitqassar kif ġej:

                  a. Id-durata tas-soġġorn

                  Il-ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini tal-Federazzjoni ta’ Saint Kitts u Nevis meta jivvjaġġaw lejn il-Parti Kontraenti l-oħra għal perjodu massimu ta' 90 jum fi kwalunkwe perjodu ta' 180 jum (minflok perjodu massimu ta' tliet xhur matul il-perjodu ta' sitt xhur wara d-data tal-ewwel dħul). Id-definizzjoni l-ġdida hija applikata fil-ftehim kollu bejn l-Unjoni Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir.

                  b. Dispożizzjoni finali – sospensjoni tal-ftehim (l-Artikolu 8(4))

               Il-ftehim jimmodifika l-aħħar sentenza tal-Artikolu 8(4) bil-mod li ġej: "Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi dik is-sospensjoni." Billi l-kliem "u għandha tneħħi dik is-sospensjoni" jiżdiedu mat-test attwali, il-ftehim emendat jiċċara li sospensjoni tal-eżenzjoni mir-rekwiżit ta' viża għandha fil-fatt titneħħa jekk ir-raġunijiet li wasslu għas-sospensjoni jisparixxu. Dwar dan il-punt, l-emenda tallinja l-kliem tal-ftehim dwar l-eżenzjoni mill-viża ma' Saint Kitts u Nevis ma' dak tal-ftehimiet l-oħra kollha dwar l-eżenzjoni mill-viża ffirmati mill-Unjoni fl-2015 u l-2016. Fl-14 ta' Ġunju 2016, il-Grupp ta' Ħidma dwar il-Viża ġie kkonsultat dwar din l-emenda u l-ebda Stat Membru ma qajjem xi oġġezzjoni.

                  c. “Komunità” tiġi sostituta b’ “Unjoni”

                  Mid-dħul fis-seħħ tat-Trattat ta’ Lisbona, fl-1 ta’ Diċembru 2009, l-Unjoni Ewropea waħedha akkwistat personalità legali kkonsolidata. Madankollu, il-“Komunità Ewropea” għadha minquxa fi ftehimiet internazzjonali li kienu daħlu fis-seħħ qabel it-Trattat ta’ Lisbona, bħalma hu l-każ tal-Ftehim bejn il-Komunità Ewropea u l-Federazzjoni ta’ Saint Kitts u Nevis fejn tidħol l-eżenzjoni għal soġġorn qasir. Il-ftehim ta’ emenda għalhekk jissostitwixxi “Komunità” b’”Unjoni” fil-ftehim kollu dwar l-eżenzjoni mill-viża.

                  d. Dikjarazzjonijiet Konġunti

                  Żewġ dikjarazzjonijiet konġunti huma mehmuża mal-ftehim:

                  - Dwar l-interpretazzjoni tad-90 jum fi kwalunkwe perjodu ta’ 180 jum, kif ukoll;

                  - Dwar l-Iżlanda, in-Norveġja, l-Isvizzera u l-Liechtenstein.

                  e. Dħul fis-seħħ

                  Il-ftehim għandu jidħol fis-seħħ fl-ewwel jum tas-sitt xahar wara d-data ta’ meta l-aħħar Parti Kontraenti tkun innotifikat lill-oħra li tlestew il-proċeduri ta’ ratifika. Sabiex tiġi żgurata ċ-ċertezza legali u l-vjaġġaturi jkunu jistgħu jifhmu l-liġi u josservawha, huwa meħtieġ li jkun hemm perjodu ta’ tranżizzjoni twil biżżejjed. Hekk kif titlesta r-ratifika tal-ftehim, il-perjodu ta’ sitt xhur jippermetti lill-vjaġġaturi biex jaslu sa tmiem is-soġġorni qosra li għadhom kollha kemm huma kkalkulati taħt id-definizzjoni l-qadima, qabel ma tidħol fis-seħħ id-definizzjoni l-ġdida dwar is-soġġorn qasir u l-perjodu ta’ referenza ta’ 180 jum li jirreferi għall-passat.

                  Id-dispożizzjoniijiet l-oħra kollha tal-Ftehim eżistenti bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir jibqgħu bla mittiefsa mill-Ftehim ta’ emenda, inkluż l-ambitu territorjali.

               6.KONKLUŻJONI

               Fid-dawl tar-riżultati ta' hawn fuq, il-Kummissjoni tipproponi li l-Kunsill jiddeċiedi li l-ftehim jiġi ffirmat f’isem l-Unjoni u tawtorizza lill-President tal-Kunsill biex jaħtar lill-persuna/i bis-setgħa dovuta li tiffirma/jiffirmaw f’isem l-Unjoni.

               2017/0175 (NLE)

               Proposta għal

               DEĊIŻJONI TAL-KUNSILL

               dwar l-iffirmar tal-Ftehim bejn l-Unjoni Ewropea u l-Federazzjoni ta’ Saint Kitts u Nevis li jemenda l-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir

               IL-KUNSILL TAL-UNJONI EWROPEA,

               Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-punt (a) tal-Artikolu 77(2), flimkien mal-Artikolu 218(5) tiegħu,

               Wara li kkunsidra l-proposta tal-Kummissjoni Ewropea,

               Billi:

               (1)Bid-Deċiżjoni tat-30 ta’ Novembru 2009, il-Kunsill ikkonkluda l-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir. Il-Ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini ta’ Saint Kitts u Nevis meta jivvjaġġaw lejn it-territorju tal-Parti Kontraenti l-oħra “għal perjodu massimu ta’ tliet xhur matul perjodu ta’ sitt xhur”.

               (2)Ir-Regolament (UE) Nru 610/2013 tal-Parlament Ewropew u tal-Kunsill
                  17
                daħħal bidliet orizzontali fl-acquis tal-Unjoni dwar il-viża u l-fruntieri u ddefinixxa soġġorn qasir bħala massimu ta’ 90 jum fi kwalunkwe perjodu ta’ 180 jum.

               (3)Huwa neċessarju li dan il-Ftehim bejn l-Unjoni u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir jinkorpora din id-definizzjoni l-ġdida sabiex jarmonizza bis-sħiħ ir-reġim ta’ soġġorn qasir tal-Unjoni.

               (4)Fid-9 ta' Ottubru 2014, il-Kunsill adotta Deċiżjoni li tawtorizza lill-Kummissjoni biex tiftaħ in-negozjati dwar Ftehim biex jiġi emendat il-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir (il-“Ftehim”).

               (5)In-negozjati mal-Federazzjoni ta’ Saint Kitts u Nevis dwar il-Ftehim ġew iffinalizzat b’suċċess bl-inizjalar tagħhom, permezz ta’ Skambju ta’ Ittri, fit-28 ta’ Lulju 2016 min-Negozjaturi Ewlenin tal-Unjoni u tal-Federazzjoni ta’ Saint Kitts u Nevis.

               (6)Il-Ftehim għandu jiġi ffirmat u d-dikjarazzjonijiet mehmuża mal-Ftehim għandhom jiġu approvati f'isem l-Unjoni.

               (7)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom ir-Renju Unit ma jiħux sehem, f’konformità mad-Deċiżjoni tal-Kunsill 2000/365/KE
                  18
               . Għaldaqstant ir-Renju Unit mhuwiex qed jieħu sehem fl-adozzjoni ta' din id-Deċiżjoni u mhuwiex marbut biha jew soġġett għall-applikazzjoni tagħha.

               (8)Din id-Deċiżjoni tikkostitwixxi żvilupp tad-dispożizzjonijiet tal-acquis ta’ Schengen li fihom l-Irlanda ma tiħux sehem, f’konformità mad-Deċiżjoni tal-Kunsill 2002/192/KE
                  19
               . Għaldaqstant l-Irlanda mhijiex qiegħda tieħu sehem fl-adozzjoni ta’ din id-Deċiżjoni u mhijiex marbuta biha jew soġġetta għall-applikazzjoni tagħha,

               ADOTTA DIN ID-DEĊIŻJONI:

               Artikolu 1

               L-iffirmar, f'isem l-Unjoni tal-Ftehim bejn l-Unjoni Ewropea u l-Federazzjoni ta’ Saint Kitts u Nevis li jemenda l-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir (il-”Ftehim”) huwa b’dan awtorizzat, suġġett għall-konklużjoni tal-Ftehim.

               It-test tal-Ftehim huwa mehmuż ma' din id-Deċiżjoni.

               Artikolu 2

               Id-dikjarazzjonijiet mehmuża ma' din id-Deċiżjoni għandhom jiġu approvati f'isem l-Unjoni.

               Artikolu 3

               Il-President tal-Kunsill huwa b'dan awtorizzat li jinnomina l-persuna jew persuni bis-setgħa li jiffirmaw il-Ftehim f'isem l-Unjoni.

               Artikolu 4

               Din id-Deċiżjoni għandha tidħol fis-seħħ fil-jum tal-adozzjoni tagħha.

               Magħmul fi Brussell,

                     Għall-Kunsill

                     Il-President

                     (1)
                  ĠU L 182, 29.06.2013, p. 1.

                     (2)
                  ĠU L 239, 22.09.2000, p. 19.

                     (3)
                  ĠU L 105, 13.4.2006, p. 1.

                     (4)
                  ĠU L 243, 15.9.2009, p.1.

                     (5)
                  ĠU L 081, 21.3.2001, p.1.

                     (6)
                  ĠU L 169, 30.6.2009, p. 3.

                     (7)
                  ĠU L 169, 30.6.2009, p. 24.

                     (8)
                  ĠU L 169, 30.6.2009, p. 10.

                     (9)
                  L-UE kkonkludiet żewġ ftehimiet mal-Brażil. Wieħed għal detenturi ta' passaporti ordinarji (ĠU L 255, 21.9.2012, p. 4) u wieħed separat għal detenturi ta' passaporti diplomatiċi, passaporti ta' servizz u passaporti uffiċjali (ĠU L 66, 12.3.2011, p. 2).

                     (10)
                  ĠU L 169, 30.6.2009, p. 17.

                     (11)
                  ĠU L 169, 30.6.2009, p. 38.

                     (12)
                  ĠU L 169, 30.6.2009, p. 31.

                     (13)
                  Cf. "Skop" u "Tul tas-soġġorn" fil-ftehimiet.

                     (14)
                  COM(2014)468 final.

                     (15)
                  Deċiżjoni tal-Kunsill li tawtorizza lill-Kummissjoni biex tiftaħ negozjati għall-emenda tal-ftehimiet dwar l-eżenzjoni mill-viża għal soġġorn qasir, konklużi bejn l-Unjoni Ewropea/il-Komunità Ewropea u Antigua u Barbuda, il-Commonwealth tal-Bahamas, Barbados, ir-Repubblika Federattiva tal-Brażil, ir-Repubblika tal-Mauritius, il-Federazzjoni ta’ Saint Kitts u Nevis u r-Repubblika tas-Seychelles, adottat mill-Kunsill fid-09.10.2014.

                     (16)
                  COM (2016)194 final.

                     (17)
                  Ir-Regolament (UE) Nru 610/2013 tal-Parlament Ewropew u tal-Kunsill tas-26 ta' Ġunju 2013 li jemenda r-Regolament (KE) Nru 562/2006 tal-Parlament Ewropew u tal-Kunsill li jistabbilixxi Kodiċi Komunitarju dwar ir-regoli li jirregolaw il-moviment ta' persuni minn naħa għal oħra tal- fruntiera (Kodiċi tal-Fruntieri ta' Schengen), il-Konvenzjoni li timplimenta l-Ftehim ta' Schengen, ir-Regolamenti tal-Kunsill (KE) Nru 1683/95 u Nru 539/2001, u r-Regolamenti (KE) Nru 767/2008 u Nru 810/2009 tal-Parlament Ewropew u tal-Kunsill, ĠU L 182, 29.06.2013, p. 1.

                     (18)
                  Id-Deċiżjoni tal-Kunsill 2000/365/KE tad-29 ta' Mejju 2000 dwar it-talba tar-Renju Unit tal-Gran Brittanja u l-Irlanda ta' Fuq biex jieħdu parti f'xi dispożizzjonijiet tal-acquis ta' Schengen (ĠU L 131, 1.6.2000, p. 43).

                     (19)
                  Id-Deċiżjoni tal-Kunsill 2002/192/KE tat-28 ta’ Frar 2002 rigward it-talba tal-Irlanda biex tieħu sehem f’xi dispożizzjonijiet tal-acquis ta’ Schengen (ĠU L 64, 7.3.2002, p. 20).

    ---documentbreak---

               IL-KUMMISSJONI EWROPEA
            Brussell, 27.7.2017
            COM(2017) 397 final
            ANNESSI
            tal-
            Proposta għal Deċiżjoni tal-Kunsill
            dwar l-iffirmar tal-Ftehim bejn l-Unjoni Ewropea u l-Federazzjoni ta’ Saint Kitts u Nevis li jemenda l-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir

               FTEHIM

               bejn l-Unjoni Ewropea u l-Federazzjoni ta’ Saint Kitts u Nevis li jemenda l-Ftehim bejn il-Komunità Ewropea u l-Federazzjoni ta’ Saint Kitts u Nevis dwar l-eżenzjoni mill-viża għal soġġorn qasir

               L-UNJONI EWROPEA,

               min-naħa l-waħda, u

               IL-FEDERAZZJONI TA’ SAINT KITTS U NEVIS (minn issa ’l quddiem imsejħa “Saint Kitts u Nevis”),

               min-naħa l-oħra,

               minn hawn 'il quddiem flimkien imsejħin il-“Partijiet Kontraenti”,

               WARA LI KKUNSIDRAW il-Ftehim bejn il-Komunità Ewropea u l-Federazzjoni ta’ Saint Kitts  u Nevis dwar l-eżenzjoni mill-viża għal soġġorn qasir (minn hawn ’il quddiem imsejjaħ “il-Ftehim”) li daħal fis-seħħ fl-1 ta’ Awwissu 2015,

               FILWAQT LI JAFFERMAW l-importanza tal-iffaċilitar ta’ kuntatti bejn il-persuni,

               FILWAQT LI JIEĦDU NOTA li l-Ftehim jaħdem għas-sodisfazzjon taċ-ċittadini tal-Partijiet Kontraenti,

               FILWAQT LI JQISU li d-definizzjoni ta’ soġġorn qasir fornuta mill-Ftehim (tliet xhur tul perjodu ta’ sitt xhur mid-data tal-ewwel dħul) mhix preċiża biżżejjed u b’mod partikolari, il-kunċett ta’ “id-data tal-ewwel dħul” jista’ jagħti lok għal inċertezzi u mistoqsijiet,

               FILWAQT LI JITQIES li r-Regolament (UE) Nru 610/2013 tas-26 ta’ Ġunju 2013 introduċa bidliet orizzontali fl-acquistal-UE dwar il-viża “interna” u l-fruntieri u ddefinixxa soġġorn qasir bħala “90 jum fi kwalunkwe perjodu ta’ 180 jum”,

               FILWAQT LI JQISU li s-Sistema ta’ Dħul / Ħruġ li għandha tiġi stabbilita mill-Unjoni Ewropea tirrikjedi l-użu ta’ definizzjoni uniformi u ċara ta’ soġġorn qasir li hija applikabbli għaċ-ċittadini kollha tal-pajjiżi terzi,

               FILWAQT LI JIXTIEQU jiżguraw il-fluss bla xkiel ta’ vjaġġaturi fil-punti ta' qsim tal-fruntiera tal-Partijiet Kontraenti,

               FILWAQT LI JIRRIAFFIRMAW li l-Ftehim ikopri ċ-ċittadini tal-Istati Membri kollha tal-Unjoni Ewropea bl-eċċezzjoni ta’ dawk tar-Renju Unit u tal-Irlanda,

               FILWAQT LI JQISU l-Protokoll dwar il-pożizzjoni tar-Renju Unit u l-Irlanda fir-rigward tal-ispazju ta’ libertà, sigurtà u ġustizzja u l-Protokoll dwar l-acquis ta’ Schengen integrat fil-qafas tal-Unjoni Ewropea, annessi mat-Trattat tal-Unjoni Ewropea u mat-Trattat dwar il-Funzjonament tal-Unjoni Ewropea, u jikkonfermaw li d-dispożizzjonijiet ta’ dan il-Ftehim ma japplikawx għar-Renju Unit u l-Irlanda,

               FTEHMU KIF ĠEJ:

               Artikolu 1

               Il-Ftehim għandu jiġi emendat f’konformità skont id-dispożizzjonijiet ta’ dan l-Artikolu:

               (1)Fit-titolu u fl-Artikli 3(5), 6(1) u 8(7), il-kelma “Komunità” għandha tiġi sostituta bil-kelma “Unjoni”.

               (2)Fl-Artikolu 1, il-kliem "tliet xhur matul perjodu ta’ sitt xhur" għandhom jiġu sostitwiti bil-kliem "90 jum waqt kwalunkwe perjodu ta' 180 jum".

               (3)L-Artikolu 4(1) għandu jiġi sostitwit b'dan li ġej:

               Iċ-ċittadini tal-Unjoni Ewropea jistgħu jibqgħu fit-territorju ta’ Saint Kitts u Nevis għal perjodu massimu ta’ 90 jum fi kwalunkwe perjodu ta’ 180 jum.

               (4)L-Artikolu 4(2) għandu jiġi sostitwit b'dan li ġej:

               “Iċ-ċittadini ta’ Saint Kitts u Nevis jistgħu joqogħdu fit-territorju tal-Istati Membri li japplikaw bis-sħiħ l-acquis ta’ Schengen, għal perjodu massimu ta’ 90 jum fi kwalunkwe perjodu ta’ 180 jum. Dan il-perjodu jiġi kkalkulat indipendentement minn kwalunkwe soġġorn fi Stat Membru li għadu ma japplikax l-acquis ta' Schengen fl-intier tiegħu.

               Iċ-ċittadini ta' Saint Kitts u Nevis jistgħu jibqgħu għal perjodu massimu ta' 90 jum fi kwalunkwe perjodu ta' 180 jum fit-territorju ta' kull Stat Membru li għadu ma japplikax l-acquis ta' Schengen fl-intier tiegħu, irrispettivament mill-perjodu tas-soġġorn ikkalkulat għat-territorju tal-Istati Membri li japplikaw l-acquis ta' Schengen fl-intier tiegħu.”

               (5)Fl-Artikolu 4(3), il-kelmiet “tliet xhur” għandhom jiġu sostitwiti bil-kelmiet “90 jum” u l-kelma “Komunità” għandha tiġi sostitwita bil-kelma “Unjoni”.

               (6)L-aħħar sentenza tal-Artikolu 8(4) għandha tiġi sostitwita b’dan li ġej:

               "Il-Parti Kontraenti li tkun issospendiet l-applikazzjoni ta' dan il-Ftehim għandha tgħarraf minnufih lill-Parti Kontraenti l-oħra f'każ li r-raġunijiet għas-sospensjoni ma jibqgħux jeżistu aktar u għandha tneħħi dik is-sospensjoni."

               Artikolu 2

               Dan il-Ftehim għandu jiġi rratifikat jew approvat mill-Partijiet Kontraenti skont il-proċeduri rispettivi tagħhom u jidħol fis-seħħ fl-ewwel jum tas-sitt xahar wara d-data li fiha l-aħħar Parti tinnotifika lill-oħra li l-proċeduri msemmija hawn fuq ikunu tlestew.

               Magħmul fi […]fil-[…] jum ta’ […] fis-sena elfejn u sbatax b'duplikat bl-ilsien Bulgaru, Kroat, Ċek, Daniż, Olandiż, Ingliż, Estonjan, Finlandiż, Franċiż, Ġermaniż, Grieg, Ungeriż, Taljan, Latvjan, Litwan, Malti, Pollakk, Portugiż, Rumen, Slovakk, Sloven, Spanjol u Svediż, b’kull test ikun ugwalment awtentiku.

               Għall-Unjoni Ewropea

               Għall-Federazzjoni ta’ Saint Kitts u Nevis

               DIKJARAZZJONI KONĠUNTA LI TIKKONĊERNA L-IŻLANDA, IN-NORVEĠJA, L-IŻVIZZERA U L-LIECHTENSTEIN

               Huwa mixtieq li l-awtoritajiet tan-Norveġja, l-Iżlanda, l-Iżvizzera u l-Liechtenstein, min-naħa, u Saint Kitts u Nevis, min-naħa l-oħra, jimmodifikaw, mingħajr dewmien, il-ftehimiet bilaterali dwar l-eżenzjoni mill-viża għal soġġorn qasir f'konformità mat-termini ta' dan il-Ftehim.

               Dikjarazzjoni Konġunta dwar l-interpretazzjoni tad-90 jum fi kwalunkwe perjodu ta’ 180 jum

               Il-Partijiet Kontraenti jaqblu li l-perjodu massimu ta’ 90 jum fi kwalunkwe perjodu ta’ 180 jum kif ipprovdut mill-Artikolu 4 ta’ dan il-Ftehim ifisser jew soġġorn kontinwu jew bosta soġġorni konsekuttivi, li t-tul ta’ żmien tagħhom ma jaqbiżx id-90 jum fi kwalunkwe perjodu ta’ 180 jum b’kollox.

               Il-kunċett ta' “kwalunkwe” jimplika l-applikazzjoni ta' perjodu ta' referenza mobbli ta' 180 jum, billi titqies b'lura kull ġurnata tas-soġġorn fl-aħħar perjodu ta' 180 jum, sabiex jiġi vverifikat jekk l-obbligu tad-90 jum fi kwalunkwe perjodu ta' 180 jum ikunx baqa' jiġi ssodisfat. Fost oħrajn, dan ifisser li assenza għal perjodu mhux interrott ta’ 90 jum tippermetti li jkun hemm soġġorn ġdid ta' mhux aktar minn 90 jum.

               ________